
TISZTELT KÉPVISELŐ-TESTÜLET!

Az önkormányzati gazdasági program elkészítését Magyarország helyi önkormányzatairól szóló 2011. évi CLXXXIX. törvény teszi kötelezővé a települési önkormányzatok számára.  Eszerint:

„116. § (1) A képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős.

(2) A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól.

(3) A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják.

(4) A gazdasági program, fejlesztési terv - a megyei területfejlesztési elképzelésekkel összhangban - tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket.

(5) A gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ha a meglévő gazdasági program, fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.”

Szentjakabfa Község Önkormányzata 2024. június 9-én megválasztott képviselő-testülete 2024. október 9-én tartotta meg alakuló ülését, ettől számított 6 hónapon belül kell a gazdasági programot elfogadni.  

A gazdasági program a jogszabály alapján meghatározza az önkormányzat gazdasági döntéseinek fő irányait, alapul szolgál az önkormányzat számára döntései megalapozásához és meghozatalához.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

HATÁROZATI JAVASLAT

Szentjakabfa Község Önkormányzata Képviselő–testülete a határozat mellékletét képező „Szentjakabfa Község Önkormányzata Gazdasági Program 2025-2029 évekre” című dokumentumot elfogadja.

Szentantalfa, 2025. március 20.

                        Steierlein Imre
      polgármester

SZENTJAKABFA KÖZSÉG ÖNKORMÁNYZATA

GAZDASÁGI PROGRAM

2025-2029. évekre

1. Bevezetés

A Magyarország helyi önkormányzatairól szóló 2011. évi CLXXXIX. törvény 116. §-a kimondja, hogy a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős.

A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól.

A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják.

A gazdasági program, fejlesztési terv tartalmazza különösen az egyes közszolgáltatások biztosítására, színvonalának javítására vonatkozó fejlesztési elképzeléseket.

A gazdasági programot, fejlesztési tervet a képviselő-testület az alakuló ülését követő hat hónapon belül fogadja el. 

A gazdasági program elkészítésének célja, hogy az önkormányzat képviselő-testülete a ciklusának időtartama alatt egy egységes, előre meghatározott célrendszer szerint működjön, fejlődjön. A gazdasági program meghatározza az önkormányzat gazdasági döntéseinek fő irányait, segítségül szolgál az éves költségvetések összeállításában.

1.1. A gazdasági program általános alapelvei:

· az önkormányzat döntéseinek és a működésének átláthatósága, 

· a nyilvánosság erősítése,

· az önkormányzati működés fenntarthatósága és biztonsága,

· az értékek megőrzése, 

· az egyenlő bánásmód alkalmazása.

1.2. A gazdasági program összeállítása során az alábbiak kerültek figyelembevételre:

· a képviselő-testület, polgármester elképzelései, 

· a település lakossága, önszerveződő közösségei (civil szervezetek) által megfogalmazott elképzelések, igények,

· az önkormányzat jelenlegi, illetve várható pénzügyi helyzete.

A képviselő-testület elsődleges feladatának tekinti a lakosai életkörülményeinek javítását, a település és intézményeinek zavartalan, kiegyensúlyozott működését, fejlesztését, az ide látogató vendégek elégedettségét, az idegenforgalom fejlesztését, és mindezek érdekében a gazdasági lehetőségek feltárását, a területfejlesztési és az Európai Unió forrásainak hatékony kihasználását.

A gazdasági program figyelembe veszi a település sajátosságait, előnyeit, lehetőségeit, és ennek megfelelően határozza meg a gazdasági beruházások, fejlesztések irányát. A gazdasági program összhangban van Szentjakabfa község rendezési tervével.
A program a választási ciklusra szól, amely idő alatt meghatározza a döntések irányát. A program végrehajtásában fontos szerepet játszik az anyagi lehetőségek – különösen a pályázatok – kihasználása.

A gazdasági program az önkormányzat részére helyi szinten meghatározza mindazon célkitűzéseket, feladatokat, amelyek a költségvetési lehetőségekkel összhangban a helyi társadalmi, környezeti, gazdasági adottságok átfogó figyelembevételével az önkormányzat által nyújtandó kötelező és önként vállalt feladatok biztosítását, fejlesztését szolgálják.

A gazdasági program tartalmazza a fejlesztési elképzeléseket, a munkahelyteremtés feltételeinek elősegítését, a településfejlesztési politika és az adópolitika célkitűzéseit, az egyes közszolgáltatások biztosítására, színvonalának javítására vonatkozó megoldásokat.

Szentjakabfa Község (2025-2029) Gazdasági Programjának legfontosabb feladata, hogy összegezze, rendszerezze és egységenként láttassa mindazokat a törekvéseket, célokat és eszközöket, amelyek a község és lakói jobb életminőségét szolgálják a jelzett időszakra vonatkozóan és azon túlmutatóan is.

A jelen gazdasági programban meghatározott célok, elképzelések megvalósításához biztosítani kell a szükséges anyagi eszközöket, valamint vagyont. Az anyagi eszközök, valamint a vagyon megteremtéséhez nem elegendőek a szokásos, évről évre keletkező források (állami támogatások), hanem szükség van

- a pályázati lehetőségek felkutatására, 

- az önkormányzat sajátosságainak kihasználása alapján új lehetőségek keresésére, illetve 

- a meglévő anyagi források nagyobb mértékű kihasználására.

Fontos feladat megfogalmazni minden olyan célkitűzést, feladatot, ami szükséges ahhoz, hogy előrébb mozdítsuk településünket több tekintetben is.
Miután kistérségünk és a településen élők jövőjét, jólétét számos, a helyi döntéshozók akaratán kívülálló tényező is befolyásolja, a gazdasági program azokra az elemekre koncentrál, amelyekre az önkormányzat hatással van, célja a község lakói életkörülményeinek, környezetének javítása, szinten tartása, az intézmények kiegyensúlyozott működtetése és fejlesztése, a község fejlődésének elősegítése. A fejlődéssel, a változó külső körülményekkel párhuzamosan új önkormányzati és lakossági igények, elképzelések jelennek meg, melyeknek a programirányokhoz történő illeszkedését mindenképpen folyamatosan vizsgálni szükséges. A településen végbement gazdasági és társadalmi folyamatok némileg módosíthatják a korábbi elképzeléseket, szükségszerű beavatkozásokat kényszeríthetnek ki.

2. A település jelenlegi helyzete

2.1. Földrajzi adatok, lakosság:

Település közigazgatási területe: 576,1993 hektár

Belterület: 10,3130 hektár

Külterület: 565,8863 hektár.

Szentjakabfa Veszprém megyében, a balatonfüredi járásban, a Nivegy-völgyben, Veszprém-Balatonfüred-Tapolca városok között fekszik, a Balatontól 8 km-re.

Szentjakabfa Község lakossági szerkezete elöregedő, csökkenő tendenciát mutat. A lakosok száma jelenleg 126 fő.
A lakosság nagy többsége a környező nagyobb településeken dolgozik. A kistelepülésen néhány vállalkozás működik, mezőgazdasági – szőlész-borász, kereskedelmi, faipari (kézi faragó) és őstermelő tevékenység van jelen.
Az elmúlt évtizedekben végrehajtott beruházások a környezet szépséget nagymértékben károsították. Nem a tájba illő beruházások történtek, melyek a turizmust nagyban befolyásolják, visszavetik. A falu bejáratánál, a belterületi határtól 300 méterre délre, szarvasmarhatelep működik. Északra 300 méterre juhászat található. Ezek az állattartó telepek nem a mai kor igényei szerint működnek, a turizmust és a látogatottságot nagyban hátráltatják. Ennek ellenére, ha kis mértékben is, van idegenforgalom a faluban, leginkább a borturizmus vonzza a vendégeket.
Villany, gáz, vezetékes telefon-, kábel tv- és ivóvízhálózat a település teljes belterületén kiépített. A szennyvíz tisztítása részben megoldott. A belterületi ingatlanok közül 37 háztartásban egyedi szennyvíztisztító kisberendezés üzemel. 
A település belterületi útja szilárd burkolatú, a belterületi árokrendszer zárt.

2.2. Közszolgáltatások:

Oktatás, nevelés: 

Az önkormányzat a Nivegy-völgyi Önkormányzatok Óvodafenntartó Társulása keretében tartja fenn a Nivegy-völgyi Óvodát, amely két óvodai csoporttal működik a Szentantalfa, Fő utca 22. szám alatt.

Az óvoda korszerű, minden igényt kielégítő épületben működik, konyhája látja el a szociális étkezőket és az iskola étkezőit.

A Balatoncsicsói Német Nemzetiségi Önkormányzat tartja fent a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskolát. 

Egészségügyi ellátás:

A háziorvosi és fogorvosi egészségügyi szolgáltatás vállalkozási formában a Zánka és Térsége Egészségügyi Intézményi Társulás keretében működik. 
Szociális ellátások:

Intézményi feladat-ellátás keretében - Balatonfüred központtal - kerül ellátásra a házi segítségnyújtás, a jelzőrendszeres házi segítségnyújtás, az idősek, demens betegek és fogyatékkal élők nappali ellátása.

A gyermekjóléti szolgáltatás és a családsegítés a balatonfüredi székhelyű Balatonfüredi Többcélú Társulásban való tagság által biztosított. 

A szociális étkeztetést az önkormányzat társulásban biztosítja.
Közigazgatás:

Az önkormányzat közigazgatási feladatait a Zánkai Közös Önkormányzati Hivatal látja el, Szentantalfán kirendeltség működik.

A postai szolgáltatás mobilpostával biztosított.

Közművelődés, sport, turizmus:

A közművelődés kiemelt feladat önkormányzatunk részére. A településen Faluház és könyvtár működik.
Az önkormányzat szabadidőparkot (parkerdő) tart fenn, mely alkalmas nyári táborozásra is. Ennek köszönhetően az elmúlt években a diákok, cserkészek megkedvelték és táborozásra használják. Ebben a parkban kerül sor minden évben a falunapi rendezvényre is, mely a település legnagyobb rendezvénye. Pályázatból sikeresen tanösvényt alakítottunk ki, tovább növelve a település vonzerejét.
Közbiztonság:

A lakosság tapasztalatai és az éves rendőrségi beszámolók alapján elmondhatjuk, hogy kiemelkedő szintű a település közigazgatási területén a közbiztonság.

3. A település gazdasági helyzete

3.1. A vagyoni helyzet

Az Önkormányzat vagyona a 2024. évi zárómérleg szerint bruttó 186.576.312 Ft. 

Az önkormányzatnak jelenleg nincs hitele, adósságállománya.
3.2 Adóbevételek

A település bevételeit erősen befolyásolja, hogy az adóbevételekből mennyi folyik be.

2023-ban 2.455.000 Ft, 2024-ben 13.836.000 Ft adóbevétel keletkezett. 
3.3. A gazdasági program anyagi forrásainak megteremtése

Az Önkormányzat a gazdasági programban meghatározott célkitűzések megvalósításához szükséges anyagi források biztosítása érdekében a következő feladatokat rögzíti:

- 
Az Önkormányzat sajátos működési bevételeinek növelési lehetőségeit meg kell keresni.

- 
Törekedni kell olyan helyi adórendszer megteremtésére, amely megfelel a helyi adópolitika elvárásainak, és hatékony eszköze az Önkormányzat saját forrás növelésének. Ha szükséges, a helyi adó rendeleteket felül kell vizsgálni. 

- 
Az Önkormányzat áttekinti a meglévő vagyontárgyait, azok hasznosításának módjait és lehetőségeit, valamint a fenntartási, üzemeltetési költségek nagyságát, ennek alapján javaslatot dolgoz ki az egyes vagyontárgyak megfelelő hasznosítására.

- 
Az Önkormányzat törekszik arra, hogy a gazdasági programjában meghatározott célkitűzéseket minél több pályázati forrás bevonásával valósítsa meg. 

4. A gazdasági program
4.1. A gazdasági programtól elvárt fő eredmények

· a település működőképességének biztosítása,

· takarékos, hatékony működés, 
· bővülő helyi gazdaság, 

· elérhető munkahelyek számának növekedése, 

· a település vonzóbbá tétele. 

4.2. Fejlesztési elképzelések

A képviselő-testület a 2025-2029. évekre a következő általános fejlesztési elképzeléseket határozza meg:

4.2.1. Infrastruktúra

•
Utak korszerűsítése

•
Külterületi utak nyomvonalának rendbetétele, állagmegóvása 

•
Felszíni csapadékvíz elvezetés megoldása 

•
Új lakótelkek kialakítása 
· Parkerdő fejlesztése (vizesblokk)

4.2.2. Oktatás, művelődés

•
Gyerekek támogatása 

•
Tehetséges, szociálisan rászorult tanulók támogatása  

•
Hagyományok ápolása

•
Ünnepeink megtartása, az azon való résztvevők számának növelése

•
Faluház, könyvtár működtetése, fenntartása, fejlesztése
4.2.3. Szociális és egészségügyi ellátás

•
Jelenlegi szociális és egészségügyi rendszer fenntartása 
•
Szociálisan rászorult személyek támogatása 
•
Kötelező és ajánlott szűrővizsgálatok népszerűsítése

4.2.4. Környezetvédelem

•
Parlagfűirtás, általános gyommentesítés

•
Közterületeink virágosítása, karbantartása 

· Parkerdő megóvása
4.2.5. Foglalkoztatás, munkahelyteremtés

•
Új vállalkozások elindításának, letelepedésének elősegítése 

•
Együttműködés, jó kapcsolat kialakítása, fenntartása a meglévő vállalkozásokkal
4.2.6. Pénzügyi és adópolitika

•
Dologi kiadások csökkentése

•
Adónemek felülvizsgálata

•
Pályázatokhoz szükséges önerő előteremtése

•
Folyamatos pályázati lehetőségek kihasználása

4.2.7. Közszolgáltatás

•
Ügyfélbarát önkormányzati szolgáltatói tevékenység fenntartása a településen

· Átlátható és ellenőrizhető közös hivatal

· Szolgáltató jellegű közigazgatás megteremtése

· Az elektronikus ügyintézés javítása
· Az önkormányzati honlap aktualitásának folyamatos biztosítása
4.2.8. Együttműködés
•
A Szentjakabfai Német Nemzetiségi Önkormányzattal a jó együttműködés megőrzése, közös rendezvények szervezése, hagyományok megőrzése
•
Jó kapcsolat kialakítása és megtartása a civil szervezetekkel:

- Szentantalfai Hegyközség

- Dél-bakonyi Vadásztársaság Nagyvázsony, Nagyvázsonyi Kinizsi Vadásztársaság

- Éltető Balatonfelvidékért Egyesület Sümeg

- Szentantalfa-Nivegy-völgy Sportegyesület
- Szentjakabfáért Egyesület

4.2.9. Turizmus fejlesztés, idegenforgalom 

· Helyi termékek minél nagyobb arányú értékesítése
· A gyönyörű természeti környezet és kiváló minőségű borok megőrzése, borturizmus továbbfejlesztése
· A falusi turizmus, azon belül borturizmus elősegítése, népszerűsítése
5. Település vezetése

2024-ben a megválasztott képviselők:

· Steierlein Imre polgármester
· Molnárné Titz Andrea

· Cséri Zoltán
· Hoffmann Erika
· Titz Zoltán
A képviselők továbbra is képviselik a falu érdekeit, lehetőségeikhez mérten a gazdasági programban felvázolt célokat igyekeznek megvalósítani, ami nem egy könnyű feladat, de a lakosság széleskörű bevonásával, aktivizálásával, közös tenni akarással, hosszútávú partneri kapcsolatok kialakításával és a pályázati lehetőségek maximális kihasználásával sikerülhet Szentjakabfát tovább fejleszteni. 

6. Összegzés

Szentjakabfán a település életminőség javítása nem egyedül az önkormányzat feladata és kötelessége. Célunk, hogy a községi infrastruktúra fejlesztésével, a közszolgáltatások színvonalának emelésével javítsuk a községben élők, nyaralók, gazdálkodók életminőségét.

Ebben a törekvésében az önkormányzat számít a község minden polgárára, a községhez bármilyen módon kötődő polgárok segítségére.

Önkormányzatunk törekszik arra, hogy a különböző erőket és tevékenységeket összehangolja, községünk gyarapodása, fejlődése érdekében.

Szentjakabfa, 2025. március 27.

Steierlein Imre
 polgármester

       Molnárné Titz Andrea




 Hoffmann Erika
             alpolgármester                                                                              képviselő

               Cséri Zoltán
                                                                       Titz Zoltán
                        képviselő                                                                                    képviselő

